b'\n_START_ARTICLE_\nAleksej Grigorjevi\xc4\x8d \xc4\x8cerbatov\n_START_SECTION_\n\xc5\xbdivljenje\n_START_PARAGRAPH_\n10. aprila 1782 je vstopil v Semjonovski polk in 1. januarja 1792 je dosegel \xc4\x8din zastavnika ter bil dodeljen kadru polka. 5. aprila 1799 je bil povi\xc5\xa1an v polkovnika in 27. oktobra naslednje leto v generalmajorja ter bil hkrati imenovan za \xc5\xa1efa Tenginskega mu\xc5\xa1ketirskega polka._NEWLINE_23. septembra 1804 je zaradi doma\xc4\x8dih razmer izstopil iz voja\xc5\xa1ke slu\xc5\xbebe, a se je 4. septembra 1805 \xc5\xbee vrnil in sicer kot \xc5\xa1ef Kostromskega mu\xc5\xa1ketirskega polka. S polkom se je udele\xc5\xbeil vojne \xc4\x8detrte koalicije._NEWLINE_V letih 1809-10 se je bojeval proti Turkom. Med patriotsko vojno je bil poveljnik 18. pehotne divizije; za izkazan pogum je bil 23. maja 1813 povi\xc5\xa1an v generalporo\xc4\x8dnika._NEWLINE_V drugi polovici leta 1813 je postal poveljnik 6. pehotnega korpusa. Po vojni je ponovno postal poveljnik 18. pehotne divizije, nato pa se je 9. aprila 1816 vrnil na polo\xc5\xbeaj poveljnika 6. pehotnega korpusa._NEWLINE_30. avgusta 1816 je bil povi\xc5\xa1an v generaladjutanta in 12. decembra 1823 v generala pehote. 25. novembra 1824 pa je postal poveljnik 4. pehotnega korpusa in 16. septembra 1826 poveljnik 2. pehotnega korpusa._NEWLINE_6. oktobra 1831 je postal \xc5\xa1ef Kostromskega pehotnega polka. 11. junija 1832 je bil imenovan za na\xc4\x8delnika generalnega avditoriata. 2. aprila 1833 je bil ponovno imenovan za \xc5\xa1efa Kostromskega pehotnega polka. Udele\xc5\xbeil se je poljske kampanje leta 1831. Zaradi bolezni se je upokojil 13. decembra 1835._NEWLINE_24. aprila 1839 se je vrnil v voja\xc5\xa1ko slu\xc5\xbebo in spet kot \xc5\xa1ef Kostromskega pehotnega polka. Isto\xc4\x8dasno pa je bil imenovan za dr\xc5\xbeavnega svetnika._NEWLINE_14. aprila 1844 je bil imenovan za generalnega guvernerja Moskve. V \xc4\x8dasu svojega guvernatorstva se je posvetil vpra\xc5\xa1anju otro\xc5\xa1kega dela in okolja (umestitev tovarn v mesto). Z guvernatorskega polo\xc5\xbeaja je bil odstranjen 6. maja 1848.'